Lavi nou ak travay nou fè antanke kretyen
Pwogram reyinyon ak kote pou n ekri
Oktòb 2020

Foto nan paj 1: [Foto:] Betsalèl ak Owolyab k ap fè bagay annò yo pou tabènak la. Youn nan de mesye yo ap sèvi ak yon mato pou l bay zèl yon cheriben fòm, e lòt la ap sèvi ak yon mato pou l bay yon moso lò fòm.
Nòt ki pou foto a: Betsalèl ak Owolyab te fè bagay yo t ap bezwen nan tabènak la.

Modèl konvèsasyon
Premye rankont
Kesyon: Èske Labib ka toujou itil nou jodi a?
Vèsè: 2 Timote 3:16
[Vèsè yo ajoute.] 2 Timote 3:16: Tout sa ki nan Ekriti yo se Bondye ki enspire yo, e yo itil pou anseye, pou reprimande, pou fè bagay yo vin dwat, pou bay disiplin selon prensip Bondye yo ki jis, [Vèsè yo ajoute a fini.]
Pou pwochen vizit: Èske Bib la ann amoni ak lasyans?
Pou w jwenn vèsè a nan bwat zouti pou anseye a:
• fg leson 11 § 1

Referans yo ajoute
fg leson 11 § 1

Kreyatè nou an gen plis sajès pase n. Antanke yon Papa ki gen lanmou, li gen sousi pou nou. Epitou, li pa t kreye nou pou n viv endepandan parapò ak li (Jeremi 10:23). Kidonk, menm jan yon timoun bezwen konsèy nan men paran l, se konsa tou nou tout bezwen konsèy nan men Bondye (Ezayi 48:17, 18). Prensip ki nan Bib la se konsèy yo ye, e konsèy sa yo se kado Bondye ban nou. — Li 2 Timote 3:16.
"33333
Nouvèl vizit
Kesyon: Èske Bib la ann amoni ak lasyans?
Vèsè: Jòb 26:7
[Vèsè yo ajoute.] Jòb 26:7: Li blayi pati nò syèl la nan yon espas ki vid, Li fè tè a ret pandye san pa gen anyen ki kenbe l, [Vèsè yo ajoute a fini.]
Pou pwochen vizit: Èske konsèy ki nan Bib la itil?
Pou w jwenn vèsè a nan bwat zouti pou anseye a:
• bhs 21 § 8

Referans yo ajoute
bhs 21 § 8

Bondye pa t fè ekri Labib kòm yon liv pou anseye moun bagay ki gen rapò ak lasyans oswa ak lekòl, men, sa Labib di ki gen rapò ak lasyans toujou egzak. Se sa nou ta dwe atann n ap jwenn nan yon liv Bondye ban nou. Pa egzanp, nan liv Levitik la, nou jwenn kèk enstriksyon sou fason Izrayelit yo te ka anpeche maladi gaye. Yo te ekri bagay sa yo byen lontan anvan lèzòm te rive konprann fason mikwòb ak viris lakòz moun malad. Mete sou sa, Labib fè konnen tè a ret pandye san pa gen anyen ki kenbe l (Jòb 26:7). E menm lè pifò moun te panse tè a plat, Labib te fè konnen tè a won. — Ezayi 40:22.